AP กวาดกำไร Q1 ทะลุ 1.7 พันลบ. รับรู้รายได้ขายบ้าน-คอนโดฯหนุน
AP โชว์งบ Q1/65 กวาดกำไร 1.7 พันลบ. รับรู้รายได้ขายบ้าน-คอนโดฯหนุน รวมไปถึงยอดการโอนกรรมสิทธิ์โครงการร่วมทุน
AP โชว์งบ Q1/65 กวาดกำไร 1.7 พันลบ. รับรู้รายได้ขายบ้าน-คอนโดฯหนุน รวมไปถึงยอดการโอนกรรมสิทธิ์โครงการร่วมทุน
10 พ.ค. 2565

บริษัท เอพี (ไทยแลนด์) จำกัด (มหาชน) หรือ AP รายงานผลการดำเนินงานงวดไตรมาส 1 สิ้นสุด ณ วันที่ 31 มีนาคม 2565 มีกำไรสุทธิดังนี้
 
ทั้งนี้บริษัทฯ มีรายได้อยู่ที่ 10,849 ล้านบาท แบ่งเป็นรายได้จากการขายในแนวราบอยู่ที่ 9,768 ล้านบาท ถือเป็นรายได้ต่อไตรมาสที่สูงที่สุดของบริษัทฯ ซึ่งส่วนใหญ่มาจากโครงการแนวราบ 7 โครงการ ที่เริ่มโอนกรรมสิทธิ์ในไตรมาส 1/2565 ได้แก่ 1.Centro ราชพฤกษ์ 345 , 2.Centro บางนา ศรีนครินทร์ , 3.Centro ปิ่นเกล้า , 4.Centro ดอนเมือง แจ้งวัฒนะ , 5.บ้านกลางเมือง The Edition พหล-รามอินทรา , 6.Pleno วิภาวดี-ดอนเมือง , 7.Pleno ราชพฤกษ สาทร
นอกจากนี้มีรายได้จากคอนโดมิเนียมอยู่ที่ 853 ล้านบาท ซึ่งส่วนใหญ่มาจากโครงการ Aspire เอราวัณ ไพร์ม โดยมียอดโอนกรรมสิทธิ์ 23.5% ของมูลค่าโครงการหรือเท่ากับ 690 ล้านบาท ณ สิ้นไตรมาส 1/2565
นอกจากนี้ยังมีรายได้จากการโอนกรรมสิทธิ์โครงการรวมทุนอยู่ที่ 2,236 ล้านบาท โดยบริษัทฯสามารถบันทึกส่วนแบ่งกําไรจากเงินลงทุนในกิจการร่วมค้าอยู่ที่ 247 ล้านบาท เนื่องจากบริษัทฯไม่มีโครงการร่วมทุนใหม่ที่เริ่มโอนกรรมสิทธิ์ในไตรมาส 1/2565 ดังนั้นรายได้ทั้งหมดจึงมาจากโครงการที่โอนกรรมสิทธิ์ต่อเนื่องจากปี 2564